Endine Kroonika peatoimetaja näitas end esmakordselt avalikkusele juuksepikendustega menusaate «Tantsud tähtedega» esimesel hooajal.
Nüüd osaleb uue meelelahutusportaali peatoimetaja TV3 saates «Laulud tähtedega». Ilmselt loodab värske laulustaar taas kord, et juuksepikendused on saates osalemise üks edukuse põhitrumpidest.
Ingrid Tähismaa pajatas «Tantsud tähtedega» pressiesitlusel, et võttis saates osalemise pakkumise julgelt vastu.«Tulin sellesse saatesse, sest mind kutsuti lausega - sa oled ju nii hea laulja,» rääkis Tähismaa. «Viimase kahe nädala jooksul olen aga aru saanud, et ma ei oska üldse laulda.»
Proua Tähismaa partneriks on laulusaates muusik Pearu Paulus.
«Pearu on parim valik, mis minu elus on siiamaani olnud. Ta on nõudlik ja hea õpetaja,» kinnitas Tähismaa.
Pearu, kuidas sina oma uut õpilast, Ingrid Tähismaad, iseloomustaksid?
«Ingrid on püüdlik õpilane. Kuid professionaalide hulgas laulmisest on tema puhul ehk natuke vara veel rääkida.»
Saate «Laulud tähtedega» źüriiliikmed on Jüri Makarov, Kadri Tali ja Jaanus Nõgisto.